Ο **Οργανισμός της Συνθήκης Συλλογικής Ασφαλείας** (**ΟΣΣΑ**, ρωσικά: Организация Договора о коллективной безопасности, ОДКБ) είναι διακυβερνητική στρατιωτική συμμαχία που υπεγράφη στις 15 Μαΐου 1992. Το 1992, έξι μετασοβιετικά κράτη που ανήκουν στην Κοινοπολιτεία Ανεξάρτητων Κρατών - η Ρωσία, η Αρμενία, το Καζακστάν, το Κιργιζιστάν, το Τατζικιστάν και το Ουζμπεκιστάν - υπέγραψαν τη Συνθήκη Συλλογικής Ασφάλειας (που αναφέρεται επίσης ως *Σύμφωνο της Τασκένδης*, «Ташкентский пакт», ή *Συνθήκη της Τασκένδης*, «Ташкентский договор»).

Άλλα τρία μετασοβιετικά κράτη - το Αζερμπαϊτζάν, η Λευκορωσία και η Γεωργία - υπέγραψαν το επόμενο έτος και η συνθήκη τέθηκε σε ισχύ το 1994. Πέντε χρόνια αργότερα, έξι από τα εννέα κράτη, εκτός από το Αζερμπαϊτζάν, τη Γεωργία και το Ουζμπεκιστάν, συμφώνησαν να ανανεώσουν τη συνθήκη για πέντε ακόμη χρόνια και το 2002 τα έξι κράτη συμφώνησαν να δημιουργήσουν τον *Οργανισμό της Συνθήκης Συλλογικής Ασφαλείας* ως στρατιωτική συμμαχία. Το Ουζμπεκιστάν επανήλθε στον ΟΣΣΑ το 2006, αλλά αποσύρθηκε το 2012. Ο Νικολάι Μπορντιούζα διορίστηκε γενικός γραμματέας του νέου οργανισμού. Στις 23 Ιουνίου 2006, το Ουζμπεκιστάν έγινε πλήρες μέλος του ΟΣΣΑ και η ένταξή της επικυρώθηκε από το κοινοβούλιο του Ουζμπεκιστάν στις 28 Μαρτίου 2008. Ανέστειλλε τη συμμετοχή του το 2012. Ο ΟΣΣΑ είναι παρατηρητής στη Γενική Συνέλευση των Ηνωμένων Εθνών.

Ο καταστατικός χάρτης του ΟΣΣΑ επιβεβαίωσε την επιθυμία όλων των συμμετεχόντων κρατών να απέχουν από τη χρήση ή την απειλή βίας. Οι υπογράφοντες δεν θα είναι σε θέση να ενταχθούν σε άλλες στρατιωτικές συμμαχίες ή σε άλλες ομάδες κρατών, ενώ η επιθετικότητα εναντίον ενός υπογράφοντος θα θεωρηθεί ως επιθετικότητα εναντίον όλων. Για το σκοπό αυτό, ο ΟΣΣΑ διοργανώνει ετήσιες ασκήσεις στρατιωτικής διοίκησης ώστε τα κράτη του ΟΣΣΑ να έχουν την ευκαιρία να βελτιώσουν τη συνεργασία μεταξύ των οργανώσεων. Μια στρατιωτική άσκηση του ΟΣΣΑ που ονομάζεται «Ρουμπέζ 2008» φιλοξενήθηκε στην Αρμενία, όπου συνολικά 4.000 στρατεύματα από τα επτά συστατικά μέλη του ΟΣΣΑ διεξήγαγαν επιχειρησιακή, στρατηγική και τακτική εκπαίδευση με έμφαση στην προώθηση της αποδοτικότητας του συλλογικού στοιχείου ασφάλειας της σύμπραξης ΟΣΣΑ. Η μεγαλύτερη από αυτές τις ασκήσεις πραγματοποιήθηκε στη Νότια Ρωσία και την Κεντρική Ασία το 2011, αποτελούμενη από περισσότερα από 10.000 στρατεύματα και 70 πολεμικά αεροσκάφη.

Επίσης, η Ρωσία έχει κερδίσει το δικαίωμα να ασκήσει βέτο στη δημιουργία νέων ξένων στρατιωτικών βάσεων στα κράτη-μέλη του Οργανισμού της Συνθήκης Συλλογικής Ασφάλειας (ΟΣΣΑ). Για την ανάπτυξη στρατιωτικών βάσεων μιας τρίτης χώρας στην επικράτεια των κρατών μελών του ΟΣΣΑ, είναι αναγκαία η επίσημη συναίνεση όλων των μελών της. Ο ΟΣΣΑ χρησιμοποιεί το σύστημα «εκ περιτροπής προεδρίας» στο οποίο η χώρα που προεδρεύει στον ΟΣΣΑ εναλλάσσεται κάθε χρόνο.

Μέλη
----

| Χώρα | Μέλος από |
| --- | --- |
| Αρμενία Αρμενία ,  Καζακστάν, Κιργιζιστάν Κιργιζία , Λευκορωσία Λευκορωσία ,  Ρωσία, Τατζικιστάν Τατζικιστάν  | 18 Σεπτεμβρίου 2003 |

### Πρώην μέλη

| Χώρα | Μέλος από | Ημερομηνία αναστολής ισχύος μέλους |
| --- | --- | --- |
| Ουζμπεκιστάν Ουζμπεκιστάν  | 16 Αυγούστου 2006 | Ανεστάλη η ισχύς μέλους έπειτα από δική της αίτηση από τις 28 Ιουνίου 2012. |

Διατελέσαντες Γενικοί Γραμματείς
--------------------------------

| Όνομα (γέννηση) | Από | Έως | Χώρα |
| --- | --- | --- | --- |
| Νικολάι Μπορντιούζχα(1949-) | 28 Απριλίου 2003 | 31 Δεκεμβρίου 2016 |  Ρωσία |
| *Βαλέρι Σεμέρικοφ(1954-) (υπηρεσιακός)* | *1 Ιανουαρίου 2017*  | *2 Μαΐου 2017* |  *Ρωσία* |
| Γιούρι Χατσάτουροφ(1952-) | 2 Μαΐου 2017 | 2 Νοεμβρίου 2018 | Αρμενία Αρμενία  |
| *Βαλέρι Σεμέρικοφ(1954-)(υπηρεσιακός)(2η φορά)* |  *2 Νοεμβρίου 2018* | *31 Δεκεμβρίου 2019* |  *Ρωσία* |
| Στανισλάβ Ζας(1964-) | 1 Ιανουαρίου 2020 | Σήμερα |  Ρωσία |

Παραπομπές
----------

1. ↑  Το Στρατηγικό Δόγμα της Ρωσίας Αρχειοθετήθηκε 2020-07-18 στο Wayback Machine. σελ. 12, strategyinternational.org
2. ↑  Στρατιωτική Στρατηγική Αντίληψη (Δόγμα) της Ρωσίας σελ. 6, academia.edu
3. ↑  Γεωπολιτική Ανάλυση της στρατηγικής ανάσχεσης της Ρωσικής Ομοσπονδίας από την επίσημη διάλυση της ΕΣΣΔ μέχρι σήμερα σελ. 19, ΕΚΠΑ
4. ↑  ed, Alexei G. Arbatov ... (1999). *Russia and the West : the 21st century security environment*. Armonk, NY [u.a.]: Sharpe. σελ. 62. ISBN 978-0765604323. Ανακτήθηκε στις 25 Φεβρουαρίου 2015.
5. ↑  «Archived copy». Αρχειοθετήθηκε από το πρωτότυπο στις 27 Φεβρουαρίου 2014. Ανακτήθηκε στις 2014-12-24.
6. ↑  Obydenkova, Anastassia (23 November 2010). «Comparative regionalism: Eurasian cooperation and European integration. The case for neofunctionalism?». *Journal of Eurasian Studies* **2** (2): 91. doi:10.1016/j.euras.2011.03.001. .
7. ↑  Sputnik (22 Ιουλίου 2008). «Former Soviet states boost defense capability in joint drills».
8. ↑  J. Berkshire Miller, The Diplomat. «Russia Launches War Games». *The Diplomat*.
9. ↑  Vladimir Radyuhin. «CSTO tightens foreign base norms». *The Hindu*.
10. ↑  Kyrgyzstan to take over CSTO presidency after Moscow summit in December tass.com
11. ↑  Ben Cahoon, World Statesmen

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Οργανισμός της Συνθήκης Συλλογικής Ασφαλείας** |

* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 146787280
* LCCN: n2004111189
* GND: 1026076781

 |

 |